12. Upravljanje arktičnega območja (glasovanje) 
- Pred glasovanjem o spremembi 1:
Satu Hassi
Gospod predsednik, kot ustno spremembo bi predlagal, da bi bila zaščita biotske raznovrstnosti dodatek k izvirnemu besedilu odstavka. Torej brez brisanja: samo dodatek.
(Parlament se je strinjal s sprejetjem ustne spremembe, vendar je posledično zavrnil spremenjeno spremembo)
- Pred glasovanjem o uvodni izjavi D:
Diana Wallis
Gospod predsednik, ljudje morajo poznati podrobnosti te ustne spremembe. Gre za pojasnilo, zakaj Konvencija Združenih narodov o pomorskem pravu sama po sebi ne zadostuje za obravnavanje Arktike. Zato se uvodni izjavi D doda: "ni bila posebej formulirana glede na trenutne razmere podnebnih sprememb in posebnih posledic topljenja ledu v arktičnih morjih".
(Parlament se je strinjal z ustno spremembo.)
- Pred glasovanjem o uvodni izjavi F:
Diana Wallis
Gospod predsednik, gre za isto stvar in uvodni izjavi F je treba dodati: "ker arktične regije zaenkrat ne urejajo posebej formulirani večstranski standardi in predpisi".
(Parlament se je strinjal z ustno spremembo.)
